**Nisha Ayub** (s. 5. huhtikuuta 1979) on malesialainen ihmisoikeusaktivisti. Hän ryhtyi ajamaan transsukupuolisten oikeuksia jouduttuaan vankilaan šaria-lain nojalla. Hän on Malesian tunnetuin seksuaali- ja sukupuolivähemmistöjen oikeuksia puolustava aktivisti.

Elämäkerta
----------

Nisha pidätettiin hänen ollessa 21-vuotias. Pidätyksen syynä oli se, šaria-laki kielsi miehiä pukeutumasta naisten vaatteisiin tai esiintymästä naisena julkisesti. Vaikka Nisha on transnainen, hänet tuomittiin vankeuteen kolmeksi kuukaudeksi miesten vankilassa. Vankilassa häntä hyväksikäytettiin seksuaalisesti.

Vapauduttuaan Nisha on perustanut joukon kansalaisjärjestöjä: *SEED Foundation* tukee transsukupuolisia ja muita vähemmistöjä, *Justice for Sisters* antaa oikeudellista tukea transsukupuolisille ja pyrkii lopettamaan seksuaali- ja sukupuolivähemmistöihin kuuluvien syrjinnän, ja *T-Home* tukee iäkkäiden transnaisten asumista. Hän on muun muassa puhunut transsukupuolisten kohtaamaa väkivaltaa ja Malesian terveysministeriön seksuaali- ja sukupuolivähemmistöjen vastaista videokilpailua vastaan. Malesialainen ministeri määräsi Nishan ja erään toisen aktivistin kuvat poistettavaksi julkisesta kuvanäyttelystä elokuussa 2018 koska tulkitsi niiden olevan hallituksen linjan vastaista seksuaali- ja sukupuolivähemmistöjen proomotiota.

Nishalle myönnettiin vuonna 2015 Human Rights Watchin *Alison Des Forges Award for Extraordinary Activism* -palkinto. Vuonna 2016 Yhdysvaltain ulkoministeriö myönsi hänelle International Women of Courage -palkinnon. Hän on ensimmäinen transnainen, joka on saanut palkinnon. Vuonna 2019 hän oli BBC:n "sadan vaikutusvaltaisimman ja innostavimman naisen" 100 Women -listalla. Nishan mukaan nimeäminen listalle on voitto kaikille transaktivisteilla maailmassa. San Diego kaupunki Yhdysvalloissa on julistanut Nishan syntymäpäivän 5. huhtikuuta "Nisha Ayubin päiväksi".

Huomautukset
------------

1. ↑  Malesialaisessa nimikäytännössä ei ole sukunimiä (Mikkonen, Pirjo: Maahanmuuttajien nimijärjestelmistä *Kielikello*.  Huhtikuu 2002.  ). Nisha Ayubiin viitataan etunimellä Nisha. Katso oikeasta etunimen käytöstä esimerkiksi malesialaisen sanomalehden uutinen: Tan Mei Zi: Win for trans community: Malaysian activist Nisha Ayub on BBC 100 Women of 2019 list *Malay Mail*.  16.10.2019. Viitattu 22.4.2020. (englanniksi)

Lähteet
-------

1. ↑  Winqvist, Lina: Malaysia till kamp mot homosexualitet - med videotävling för unga *Svenska Yle*.  3.6.2017. Viitattu 22.4.2020. (ruotsiksi)
2. 1 2 3  Biographies of 2016 Award Winners Yhdysvaltain ulkoministeriö. Viitattu 22.4.2020. (englanniksi)
3. 1 2 3  BBC 100 Women 2019: Who is on the list this year? *BBC*.  16.10.2019. Viitattu 22.4.2020. (englanniksi)
4. ↑  Beh Lih Yi: Death of transgender woman in Malaysia sparks fears of rising hate crime *Thomson Reuters Foundation*.  17.12.2018. Viitattu 22.4.2020. (englanniksi)
5. ↑  Beh Lih Yi: Malaysia holds contest on how to 'prevent' homosexuality *Thomson Reuters Foundation*.  2.6.2017. Viitattu 22.4.2020. (englanniksi)
6. ↑  Chow, Emily: Malaysia orders pictures of LGBT activists removed from exhibit *Reuters*.  8.8.2018. Viitattu 22.4.2020. (englanniksi)
7. ↑  Nisha Ayub, Malaysia  10.8.2015. Human Rights Watch. Viitattu 22.4.2020. (englanniksi)
8. ↑  El Kamel, Sonia: Kolttasaamelainen toimittaja Sara Wesslin on valittu ainoana suomalaisena BBC:n vaikutusvaltaisimpien naisten listalle *Helsingin Sanomat*.  16.10.2019. Viitattu 22.4.2020.
9. ↑  Tan Mei Zi: Win for trans community: Malaysian activist Nisha Ayub on BBC 100 Women of 2019 list *Malay Mail*.  16.10.2019. Viitattu 22.4.2020. (englanniksi)